《山中何所有》
宋代·于石

山中何所有，古松与清泉。
一泓涵素月，千尺摇苍烟。
我生乏世涵，乐此山林闲。
临流或倚树，物我两悠然。
慎勿作梁栋，斧斤斲其天。
慎勿入江海，汹涌生波澜。
流荡易忘返，正直难自全。
我欲叩其理，水去松无言。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。